# Acetilén

### A Wikipédiából, a szabad lexikonból.

Az acetilén (etin, C2H2), gáz halmazállapotú, telítetlen szerkezetű szénhidrogén-vegyület. Felfedezője Edmund Davy, Anglia, 1836

## [szerkesztés] Előállítása

Kalcium-karbid (CaC2) és víz reakciójából lehet előállítani, vagyis a kalcium-karbid vízzel érintkezve acetiléngázt fejleszt. A reakció heves hő fejlődéssel jár, miközben karbidmész-iszap keletkezik. 1 kg karbidból elméletileg 347 liter acetilén gáz fejleszthető. A gyakorlatban ez a karbid szemcsenagyságától, tisztaságától függően 200-300 liter gáz.

Mivel a karbidgyártás a nagy energiaigénye miatt nagyon költséges, ezért ipari méretekben (hazánkban is) inkább metánból állítják elő.

    2 CH4  -> C2H2 + 3 H2

## [szerkesztés] Jellemzői

- Az acetilén, rendkívül labilis, könnyen szétesik alkotóelemeire, intenzív hőfejlődés mellett. Igen érzékeny a nyomásra és a hőre. Nem mérgező, színtelen és szagtalan gáz, de légköri nyomáson oxigénnel keveredve már 160 °C-on vagy 1,5-2 bar nyomás felett, oxigén jelenléte nélkül is, környezeti hőmérsékleten hajlamos a bomlásra és robbanásra!
- Az „A” tűzveszélyességi osztályba tartozik, gyulladási hőmérséklete 335°C, robbanási határértéke igen tág: 1,5-82 (oxigénnel 93) térfogatszázalék között mozog.
- Az acetilén 22 bar nyomáson és 0 °C-on cseppfolyósodik (légköri nyomáson -83,4 °C a forráspontja), folyékony állapotában rendkívül veszélyes robbanóanyag!
- 1 kg acetilén bomlási energiája majdnem 2 kg trinitro-toluol (TNT) energiamennyiségével egyenértékű!
- Az ipari felhasználásra gyártott gáz kis mértékben más gázokat is tartalmaz ( pl. foszforhidrogén) ami az acetilén édeskés szagát adja.

## [szerkesztés] Felhasználási területei

### [szerkesztés] Hegesztés és lángvágás

- Az acetilénnel történő hegesztés két módon történhet:

1. gázfejlesztőből nyert gázzal
2. palackban tárolt gázzal

- - A gázfejlesztő készülékek két alaptípusba sorolhatók:

1. a karbid adagolása a vízbe
2. víz adagolása a karbidhoz

Mindkettőnek azonos a működési elve: a fejlesztett gázt többlépcsős szűrési eljárás után azonnal felhasználják.

- - A másik mód a palackos felhasználás ez a dissous-gáz

### [szerkesztés] Világítás

Két főtípusa van:

1. a kisebb méretű karbidlámpák, amelyeket a bányászatban, barlangászatban, autókon, hintókon, alkalmaztak és alkalmaznak. Ezeknél a gázfejlesztő tartályból egy rövid cső segítségével azonnal az égőfejhez vezetik a gázt, és ott meggyújtva használják.
2. közvilágítás célt szolgáló lámpák, ahol központi gázfejlesztő egységből hosszú csővezetéken vezetik a lámpaoszlopokra az acetiléngázt.

- A világon elsőként Tatán, 1897. július 24-én este fél kilenckor, 21 helyen, gyulladtak fel utcai acetilénlámpák.

A lap eredeti címe "http://hu.wikipedia.org../../../a/c/e/Acetil%C3%A9n.html"

Kategóriák: Szerves vegyületek | Világítástechnika

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Italiano
- 日本語
- Latina
- Latviešu
- Nederlands
- Polski
- Português
- Русский
- Slovenčina
- Српски / Srpski
- Svenska
- Українська
- 中文